Bloukraanvoël - Wikipedia

# Bloukraanvoël

### vanuit Wikipedia, die vrye ensiklopedie.

Bloukraanvoël
Wetenskaplike klassifikasie

Koninkryk: | Animalia
Phylum: | Chordata
Klas: | Aves
Genus: | Anthropoides
Spesie: | paradiseus

Binominale naam
Anthropoides paradiseus
Verspreiding

Die bloukraanvoël is 'n skaars, endemiese, bedreigde standvoël. Dit is ook Suid-Afrika se nasionale voël.

## [wysig] Identifikasie

'n Grondlopende, eiesoortige blougrys voël met lang pote, 'n dik kop met wit kroon, 'n pienk bek, en lang vlerkpluime wat soos 'n stert lyk en wat feitlik tot op die grond strek. Die pluime ontbreek by jonges.

105 cm

## [wysig] Habitat

Hou in pare of swerms in die Karoo, heuwelagtige grasveld, klam valleie, landerye en langs mere op soek na saad en insekte. Verkies taamlik hoogliggende streke en swerf rond wanneer hulle nie nes maak nie.

## [wysig] Verspreiding

Van die 15 verskillende kraanvoëls het die bloukraanvoël die ylste verspreiding. Hoewel die bloukraanvoël algemeen voorgekom het in hulle historiese gebiede en die populasie tussen 10,000 en 20,000 was, het daar 'n skieike afname in hulle getalle begin plaasvind sedert 1980, en hulle is tans as 'n bedreigde spesie geklassifiseerd. Die afgelope twee dekades het die bloukraanvoël hoofsaaklik verdwyn in die Oos-Kaap, Lesotho, en Swaziland. Die populasie in die Noordvrystaat, KwaZulu-Natal, Limpopo, Gauteng, Mpumalanga en die Noord-Wesprovinsie het met tot soveel as 90% afgeneem. Die oorgrote meerderheid van die oorblywende populasie is in die oostelike en suidelike dele van Suid-Afrika met 'n klein afgesonderde groepie by die Etoshapan in noordelike Namibië. Soms word afgesonderde broeipare in die buurlande, Namibië, Botswana, Zimbabwe en Mosambiek aangetref. Die hoofoorsaak van die drastiese afname van bloukraanvoëlgetalle in Suid-Afrika word toegeskryf aan die land se bevolkingsgroei, die aanplantings van plantasies op grasvelde, die gebruik van gifstowwe in die landbou, asook die gebruik of misbruik van gifstowwe wat vir ander spesies uitgesit word. Die Suid-Afrikaanse regering beskerm die bloukraanvoël deur wetgewing. Ander bewaringsmetodes word ook aangewend, soos byvoorbeeld opleiding, navorsing, omgewingsbestuur en die werwing van hulp deur private grondeienaars.

## [wysig] Geluid

Uiter 'n harde, ratelende, nasale "krraaaarrrk".

## [wysig] Ander name

Blue Crane

Stanley Crane

Paradise Crane

### [wysig] Suid-Afrikaanse voëls

- Alfabetiese lys van Suid-Afrikaanse voëls
- Klassifikasie-indeks van Suid-Afrikaanse voëls
- Wetenskaplike naamindeks van Suid-Afrikaanse voëls

## [wysig] Bronne

Newman se Voëls van Suider-Afrika, ISBN 1868729826

## [wysig] Eksterne skakels

- International Crane Foundation's Blue Crane page

Ontsluit van "http://af.wikipedia.org../../../b/l/o/Bloukraanvo%C3%ABl.html"

Kategorie: Voëls

##### Views

- Artikel
- Bespreking
- Huidige wysiging

##### Soek

##### Ander tale

- Česky
- Deutsch
- English
- Français
- Nederlands